Quicquid pro amore gerimus divino in futurum nobis prodesse non dubitamus. Idcirco ego in Dei nomine Ubaldus dono Domino Deo et beatorum apostolorum Petri et Pauli et beati Marcelli martiris, ad locum qui vocatur Hubiliacus, ubi Domnus Odilo abbas preesse videtur, et ubi deget congregatio monachorum. Dono autem ad supradictum locum omnem hereditatem meam que jure mihi videtur advenire, ex patre scilicet meo et matre mea, curtilos, campos, pratos [cum] silvis, vineis, aquis, aquarumque decursibus, totum ad integrum dono ad jam dictum locum, pro remedium anime mee et pro remedium patris mei et matris mee, ut teneant ac possideant sine ullo contradicente. Jacet autem ista terra Oratorio, Baone, Gelciaco, Gratelle. Si quis autem hanc donationem calumpniare voluerit, non evindicet, sed coactus judiciaria potestate componat auri libras XXX, et sit pars eorum in inferno cum diabolo, et cum Datan et Habiron, et cum eis qui dixerunt Domino Deo: recede a nobis, scientiam viarum tuarum nolumus. S. Ubaldi qui fieri jussit et firmare rogavit. S. Arleii. S. Rainaldi. S. Bernardi. S. Jotceranni. S. Martini. S. Isnardi. Hec autem acta est carta in atrio Sancti Marcelli, kl aprilis, regnante Rotberto rege XX° anno. Data per manum Sigbaldi sacerdotis sub die k aprilis in feria IIIa.